User talk:GhanshyamPilowanii

कवि पिलोवानी
👉 *पिलोवनी* सरीखों गाँव कठे*🌾🏘

क्यूँ परदेसा जावे भाई, क्यूँ भटके है अठे बठे। सारी दुनिया घूम ले चाहे
 * पिलोवनी* सरीखों गाँव कठे।

इण माटी में जन्म लियो, आ तकदीरां री बात है। किस्मत सुं ही लोगां ने, आ मिल पावे सौगात है।

सुख शांति रो ओ जीवन, नहीं मिलेला और कठे। सारी दुनिया घूम ले चाहे,
 * पिलोवनी* सरीखों गाँव कठे।

घणो कमाणे  रे चक्कर में, क्यूँ बावळो होवे है। क्यूँ दौलत री भूख में, थांरे मन रो चैन खोवे है।

जो आनंद गाँव में है, नहीं मिलेला और कठे। सारी दुनिया घूम ले चाहे,
 * पिलोवनी* सरीखों गाँव कठे

खेत हुवे तो खेती करजे, या कर लीजे नौकरी। चाहे तो व्यापार करीजे, सेवा करज्ये माँ - बाप री

दुःख भी नेड़ो नहीं आवे, मन में हो संतोष जठे। सारी दुनिया घूम ले चाहे,
 * पिलोवनी* सरीखों गाँव कठे।

गाम वसे माँ रोहिणी बिराज्या साथ बिराजी माँ भटियाणी इन दोनों रा पर्चा भारी

विष पिवा वालो धर्मराज ओर माँ चामुंडा रो परचो अठे

सारी दुनिया घूम ले चाहे,
 * पिलोवनी* सरीखों गाँव कठे।

बाळपणे रा साथीड़ा भी, तने अठे ही मिल जासी। हंसी मजाक, ज्ञान री बातां, सारो स्वाद अठे आसी। गाँव सामी कर ले मुंडो, मत ना फोड़ा पाय वठे। सारी दुनिया घूम ले चाहे,
 * पिलोवनी* सरीखों गाँव कठे।

रुखो सुखो खाकर भी तूं, अठे स्वस्थ रह पावेला। शहर हैं बीमारी रा घर, रोज दवाई खावेला।

सुख सुं जीणो चावे तो, पाछो आ जा अठे। सारी दुनिया घूम ले चाहे,
 * पिलोवनी* सरीखों गाँव कठे।

घनश्याम पिलोवानी 🙏🏻 GhanshyamPilowanii (talk) 06:46, 6 May 2020 (UTC)
 * "जय जय म्हारी जन्मभूमि जय जय म्हारा पिलोवनी*
 * जय श्री माँ रोहिणी री*